Roskilde Kommune Dagtilbud

Omfattende Pædagogisk tilsyn Børnehaven Lindehuset

Privat institution

Efterår 2022

|  |
| --- |
| **Tilsynsdokument for omfattende pædagogisk tilsyn****(offentliggøres på Roskilde kommunes hjemmeside)** |
| **Institution****Lindehuset** | **Dato****21. september 2022** | **Pædagogisk konsulent****June Moser Kampmark** |
| **Mødets varighed**2 timer | **Mødeleder**  | **Referent (pæd. konsulent)**June Moser Kampmark |
| **Deltagere****Leder Gine, Pædagog Anne-Sofie, Pædagog Birgitte, Bestyrelse Krista, konsulent June** | **Ekstern observatør****June Moser Kampmark** |
| **Kommentarer til spørgeskema vedr. opfyldelse af lovgivning, retningslinjer for sikkerhed mv.** |
| **Det undersøges om Roskilde kommune foretager legeplads kontrol hos de private institutioner.** |
| **Drøftelse og opsummering af observationer med KIDS-redskabet, samt opmærksomheder fra retningslinierne for sikkerhed.** |
| **Generelt** | **Vuggestue** | **Børnehave** |
| Særligt positive observationer |  | Der observeres en god legekultur blandt børnene.De voksne har fokus på børnene og ikke hinanden.Det fysiske læringsmiljø ude, giver gode betingelser for lege og aktiviteter som udfordrer børnene. |
| Særlige opmærksomhedspunkter |  | Der kan udvikles på at der ses en mere jævn pædagogisk kvalitet i hele huset.Der kan udvikles på læringsmiljøerne indendørs. |
| **Tema** |  |  |
| Fysiske omgivelser |  | **Indendørs**Siden det sidste omfattende tilsyn er der arbejdet med udvalget af spil tilgængeligt for børnene. Der skal stadig arbejdes med flere tydelige tematiserede læringsmiljøer, evt. med færre ting på hylderne men med fremhævelse af legeintentionen, i dert som står fremme. Vi drøfter at materialer og andet ikke behøver at stå fremme. Det skaber ”uro” med for meget på hylderne, som børnene ikke selv må tage.Der er en variation i grupperummene ifht. Opdeling af rummet. Vi drøftede hvorledes der kunne skabes både ro til fordybelse samt mulighed for leg uden at blive forstyrret. Vi drøfter at børnene med fordel kan involveres i diaolen om, hvad som skal være tilgængeligt for dem.**Udendørs**Legepladsen giver gode muligheder for leg af høj og lav arousal. Her ses flere tydelige læringsmiljøer, som skaber gode muligheder for børnenes leg og fordybelse. Der ses mange gode eksempler på at børnene leger uforstyrret i længere tid af gangen. Der ses gode eksempler på en god legekultur blandt børnene, ved at de blandt andet løser små konflikter, uden at behøve at inddrage en voksen.Der kan med fordel skabes flere tydelige læringsmiljøer med Science. |
| Relationer |  | De voksne er lydhør og imødekommende overfor børnene. De voksne fordeler sig godt blandt børnene og der er en god stemning. Der ses gode eksempler på at de voksne indgår i samspil med børnene og viser interesse. De voksne guider i situationer hvor børnene ikke selv kan komme videre i legen. Der ses en mindre variation i de voksnes tilgang til børnene, der bør være fokus på at der skabes en ensartet tilgang i den pædagogiske kvalitet.Der har været arbejdet fokuseret med relationsarbejdet i institutionen, hvilket observeres i de positive samspil mellem børn og voksne  |
| Leg og aktiviteter |  | Der ses længerevarende lege på legepladsen. De voksne har fokus på børnene, men indgår ikke i legen. Der ses kun få voksen initierede lege på legepladsen, som viser gode eksempler på, at børnene leger videre efter den voksne har trukket sig ud af legen. Vi drøfter de voksnes deltagelse i børnenes initierede leg, hvilket der med fordel kan arbejdes mere med. Institutionen har fokus på den uformelle pædagogik, og hvornår de voksne indgår i børnenes leg, så det bidrager til at udvikle legen og ikke forstyrrer den.Der tages ofte materialer og andet ud fra skuret, som danner rammen om en pædagogisk aktivitet på legepladsen.Indenfor observeres en samling om formiddagen. Vi drøfter det pædagogiske perspektiv med samling, hvorfor der holdes samling, og at børnenes perspektiv bør inddrages, så indholdet er afstemt deres interesser. |
| Sprog og kommunikation |  | Der observeres korte men ligeværdige dialoger mellem børn og voksne. Der bør være fokus på at skabe flere og længerevarende dialoger med åbne spørgsmål, så samtalen åbner for, at der leges mere med sproget.Institutionen har et tæt samarbejde med Roskilde kommunes tale/høre konsulent.Der benyttes sangkuffert og rims og remser som understøttende materiale i det pædagogiske sprogarbejde.Der bør fortsat være opmærksomhed på meningsfulde dialoger i lege og aktiviteter.Vi drøfter muligheden for at der på et forældremøde er tema med sprog og samtale på dagsordenen. |
| **Indsatsområder på baggrund af det omfattende tilsyn (max to indsatser)** |
| Indsatsområde 1 | Der arbejdes videre på at skabe flere tematiserede læringsmiljøer indendørs, samt opdeling af rummet |
| Indsatsområde 2 | Fokus på kompetenceudvikling omkring sprog og kommunikation for alle medarbejdere. |
| **Konsulentens anbefalinger på baggrund af tilsynsmødet** |
| Det anbefales at der arbejdes med den voksnes deltagelse i børnenes leg. Der kan hentes inspiration på *emu.dk ”voksnes roller i og omkring børns leg”*Fortsat fokus på læringsmiljøerne indendørs, samt de voksnes deltagelse i børnenes leg. |
| **Evt. påbud** |
| Ingen  |
| **Evt. skærpet tilsyn**  |
| Ingen  |